शीर्षक: समुद्रातल्या शेवाळाचा वापर भविष्यात अन्न आणि इंधन म्हणून केला जाऊ शकतो?\nवरील काल्पनिक लेखाचे शीर्षक दिल्यास, लेखाची कल्पना करा.\n
थोड्याच वेळात आम्ही एका निवाऱ्याजवळ पोहोचलो. इथं उंचच उंच पर्वत समुद्राच्या लाटांचा आनंद घेत वसलेले आहेत. या परिसरातील तापमान नेहमीच 6 ते 11 डिग्री सेल्सिअस यादरम्यान कायम असतं. 

समुद्री शेवाळाच्या उत्पादनाशी संबंधित ओशियन रेनफॉरेस्टचे संचालक ओलेवर ग्रेगसन सांगतात, "त्या एका विशिष्ट रेषेत आहेत. प्रत्येकी एका मीटर अंतरावर एक रांग खालच्या बाजूने आहे. इथंच सी-वीड (समुद्री शेवाळ) उगवते. समुद्रात खोलपर्यंत आढळून येणाऱ्या या शेवाळात अनेक पौष्टिक घटक आहेत."

यांत्रिकीकरण

खाद्य उद्योग आणि इतर क्षेत्रातून मागणी वाढल्यामुळे ग्रेगसन यांची कंपनी युरोप आणि उत्तर अमेरिकेतील समुद्री शेवाळांच्या आसपास ठाण मांडून आहे. 

ते सांगतात, "याचा वापर जेवणासाठी तसंच जेवण बनवण्यासाठीही होऊ शकतो. इंधन म्हणूनही याचा उपयोग केला जाऊ शकतो. 

समुद्री शेवाळ वेगाने वाढतं. हे सूर्याकडून ऊर्जा तर समुद्रातील पाण्याकडून पोषणतत्व आणि कार्बनडाय ऑक्साईड मिळवतात. समुद्री शेवाळ ग्लोबल वॉर्मिंगशी लढण्यासाठी उपयोगी ठरू शकतात. तसंच कार्बन उत्सर्जनाची भरपाई करू शकतात, असंही तज्ज्ञ सांगतात. 

ओशियन रेनफॉरेस्टला नुकतेच अमेरिकेच्या ऊर्जा विभागाकडून निधी मिळाला आहे. त्यांनी कॅलिफोर्नियामध्येसुद्धा अशीच यंत्रणा उभी करावी, असं त्यांनी म्हटलंय.

समुद्री शेवाळ काढण्याचं काम लवकर होतं. पण हे अतिशय घाणेरडंसुद्धा मानलं जातं. 

कंपनी या कामाचा आवाका वेगाने वाढवत आहे. यावर्षी दुप्पट क्षमतेने हे काम केलं जाण्याची शक्यता आहे. 

सध्या तरी या कामातून जास्त परतावा मिळत नाही, पण येत्या काळात या व्यवसायातील उत्पन्न मोठ्या प्रमाणात वाढेल, असा अंदाज आहे. 

सौंदर्य प्रसाधनं आणि औषधं

समुद्री शेवाळावर तातडीने प्रक्रिया करण्याची आवश्यकता असते. ते कापून आणल्यानंतर त्याची सफाई करण्याचं काम फारोईस गावातील एका छोट्याशा कारखान्यात केलं जातं. 

यातलं काही शेवाळ वाळवलं जातं तर काही खाद्य उत्पादकांना पाठवण्यात येतं. उर्वरित शेवाळ जनावरांसाठी खाद्य बनवणाऱ्या कंपन्यांना पाठवलं जातं. 

समुद्री शेवाळाची शेती प्रामुख्याने खाद्य म्हणून केली जाते. सोबतच टुथपेस्ट, कॉस्मेटिक, औषधं किंवा पाळीव प्राण्यांचं खाद्य म्हणूनही याचा वापर होतो. या सर्व उत्पादनांमध्ये समुद्री शेवाळात आढळणाऱ्या हायड्रोकोलॉईड्सचा वापर केला जातो. होतो. 

सध्या टेक्स्टाइल आणि प्लास्टिक इंडस्ट्रीचा पर्याय म्हणूनही याकडे पाहिलं...